ვარსკვლავების აკადემია

ვარსკვლავების აკადემია — ენდემოლის მიერ დადგმული წარმატებული სატელევიზიო შოუს ფორმატი, რომელიც აერთიანებს ორ ყველაზე პოპულარულ სატელევიზიო ბრენდს - რეალურ შოუსა და საკონცერტო სანახაობას. მსოფლიოს მასშტაბით არსებობს ვარსკვლავების აკადემიის უამრავი ვერსია. ყოველ ქვეყანას შოუს საკუთარი ვარიანტი გააჩნია, თუმცა ფორმატი ყველგან საერთოა: კონკურსანტები გარკვეული დროით დახურულ სასწავლებელში ცხოვრობენ. ამ სასწავლებელს ”აკადემია” ეწოდება და იმართება დირექტორის მიერ. მასწავლებლები კი პროექტის მონაწილეებს სხვადასხვა სახის არტისტულ დისციპლინებში წვრთნიან. მაყურებელს საშუალება აქვს თვალყური ადევნოს კონკურსანტთა აკადემიაში ცხოვრებას დღისა და ღამის განმავლობაში (კამერების იდეა გადმოღებულია ენდემოლისავე ცნობილი რეალური შოუდან ”Big Brother”). კვირაში ერთხელ მონაწილეები პრაიმ-ტაიმ შოუზე ასრულებენ მთელი კვირის მანძილზე მომზადებულ სასიმღერო ნომრებს, აქვე აჯამებენ უკანასკნელი კვირის განმავლობაში ”აკადემიაში” მიღწეულ წარმატებებსა და მარცხს. ხშირად პროექტი ცნობად სახეებს იწვევს და კონკურსანტებს მათთან ერთად სიმღერის საშუალებას აძლევს. კვირაში ერთხელ, მაყურებელთა ხმის მიცემის შედეგებითა და ჟიურის გადაწყვეტილებით ყველაზე სუსტი მონაწილე პროექტს ტოვებს. გამარჯვებული კი ჯილდოვდება საკუთარი CD-თ, ჩვეულებრივ გარკვეული ოდენობის თანხითაც. პროექტის იდეა ეკუთვნის ესპანურ პროდუქციულ კომპანიას Gestmusic, რაც წარმოადგენს ენდემოლის ესპანურ განშტოებას. საფრანგეთი იყო პირველი სახელმწიფო, რომელმაც სატელევიზიო საშუალებით შოუს გავრცელება წამოიწყო 2001 წლის 20 ოქტომბერს. ორი დღის შემდგომ კი Operación Triunfo (პროექტის სახელწოდება ესპანურენოვან ქვეყნებში) ესპანეთმაც გადასცა. მას შემდგომ, ვარსკვლავების აკადემიის ფენომენმა სწრაფი გზით გავრცელება იწყო და განსაკუთრებით დიდ პოპულარობას მიაღწია ისეთ სახელმწიფოებში, როგორებიცაა საფრანგეთი და რუსეთი. დღეისათვის ვარსკვლავების აკადემია ”Big Brother”-ის შემდგომ მსოფლიოში ყველაზე გავრცელებული რეალური შოუა. მას გადასცემენ ისეთ ქვეყნებში, როგორებიცაა ინდოეთი, არაბული სამყარო, აშშ. ის პირველი ესპანური ფორმატია, რაც ამ სახელმწიფოებმა აითვისეს. შოუ ემსგავსება ისეთ მასშტაბურ პროექტს, როგორიცაა ”Idol”, მათ შორის განსხვავება კი მდგომარეობს იმაში, რომ აკადემია, Idol-ისგან განსხვავებით, აშუქებს მონაწილეების პერსონალურ ცხოვრებას, მათ შორის არსებულ ურთიერთობებს. ვარსკვლავების აკადემია სასიმღერო კონკურსია, რომელსაც ყოველ კვირას მაყურებელთა ხმის უმცირესობის მფლობელი კონკურსანტი ეთიშება, პროექტი კი გრძელდება მანამ, სანამ მაყურებელი ერთადერთ გამარჯვებულს არ გამოავლენს. ↑ პან-რეგიონალური ვერსია 11 აფრიკული ქვეყნის მონაწილეობით: ბოტსვანა, განა, კენია, მალავი, ნამიბია, ნიგერია, სამხრეთი აფრიკა, ტანზანია, უგანდა, ზამბია და ზიმბაბვე. ↑ ლიბანური წარმოების პან-არაბული ვერსია, სადაც მონაწილეობას იღებს 19 კონკურენტი არაბული სამყაროს ქვეყნებიდან: ალჟირი, ბაჰრეინი, ეგვიპტე, ერაყი, იორდანია, ქუვეითი, ლიბანი, ლიბია, მაროკო, ომანი, პალესტინა, კატარი, საუდის არაბეთი, სუდანი, სირია, ტუნისი, არაბთა გაერთიანებული საამიროები და იემენი. ↑ გაერთიანებული ვერსია კონკურენტებით კენიიდან, ტანზანიიდან და უგანდიდან. ↑ ექვსი წევრისგან შემდგარი ბანდა. ↑ 5.0 5.1 5.2 VIP ვერსია. ↑ სერიები წარმოადგენდა ენდემოლის Fame Gurukul-სა და FremantleMedia-ს Factor X-ის კომბინაციას. დადგმული იყო ენდემოლის მიერ. ↑ ადაპტაცია მაღრიბის არეალისთვის. მონაწილეობას იღებენ შემდეგი სახელმწიფოები: მაროკო, ალჟირი, ლიბია და ტუნისი. ↑ შვიდი წევრისგან შემდგარი ბანდა. ↑ ენდემოლმა შექმნა 2 ვერსია თითოეული არხისათვის. ↑ ეს სერია გაუქმებულ იქნა, ორი კვირისა და ოთხი ეპიზოდის შემდეგ, საბოლოო შედეგების გარკვევის გარეშე. ↑ ერთობლივი ვერსია კონკურენტებით განიდან, ლიბერიიდან, ნიგერიიდან და სიერა-ლეონედან. ↑ ერთობლივი ვერსია კონკურენტებით სერბეთიდან, ხორვატიიდან, მონტენეგროდან, ბოსნია და ჰერცეგოვინიდან და მაკედონიიდან. მექსიკა: Aperración al Triunfo საფრანგეთი: StarLoose Academy Fame Factory Países: ლიტვა, ნორვეგია და შვედეთი. La Academia Países: ინდონეზია (Akademi Fantasi Indosiar), მალაიზია (Akademi Fantasia), მექსიკა (La Academia), ტაილანდი (Academy Fantasia) და აშშ (La Academia USA). Dream Show, the music: საბერძნეთი. Amici di Maria De Filippi: იტალია. Showtime: ხორვატია. Akademia e Yjeve: ალბანეთი. Showvival: სამხრეთ კორეა. One Million Star: ტაივანი. Protagonistas de la Música: ჩილე და აშშ. როზა ლოპესი, ესპანეთიდან, პირველი გამარჯვებულია. მექსიკაში ”აკადემიას” ”ინსტიტუტი” ეწოდა. პორტუგალიაში დეკორაცია და აკადემია ესპანურს ზედმიწევნით ემსგავსება, ჩილეში კი - არგენტინულს. მარინ იონჩევმა, ბულგარეთიდან, პროექტში 17 წლის ასაკში გაიმარჯვა. დარინა მარკეზი (მექსიკიდან) და ქენტინ მოსიმანი (საფრანგეთიდან) ნომინირებული არასდროს ყოფილან. პირველი სეზონის განმავლობაში ესპანეთში 6 მილიონი ალბომი გაიყიდა. BBC-მ აკადემია გაერთიანებულ სამეფოში ყველაზე ყურებად გადაცემად დაასახელა. ბრაზილიის ტელევიზიის TV Globo რეიტინგი პროექტმა თითქმის ორჯერ გაზარდა. იტალიაში, პროექტმა Operazione Trionfo 30 საუკეთესო ჩარტში საბოლოოდ 7 სიმღერა დააგროვა. რუსული ”ვარსკვლავების ფაბრიკის” ვებსაიტს დღეში თითქმის 60 000 ადამიანი სტუმრობს. ვანესა ჯექსონმა, ბრაზილიიდან პროექტში FAMA მაყურებელთა 18 მილიონი ხმით გაიმარჯვა. არაბულ სამყაროში, აკადემია ყველაზე ყურებადი სატელევიზიო პროგრამაა. ინდოეთმა პროექტის 2 გამარჯვებული გამოავლინა. რუსეთში, პაშა არტემიევმა გადაწყვიტა მოგებული პრიზი მეგობრებთან გაენაწილებინა. ასე ჩამოყალიბდა რუსული ბოი-ბენდი ”კორნი”. ”გამარჯვებულთა გალაში” მონაწილეობის მისაღებად მიწვეული იყო დევიდ შედონი, გაერთიანებული სამეფოდან, თუმცა მან წასვა ვერ შეძლო. პორტუგალიაში, ორი სატელევიზიო არხი ენდემოლის მიერ დადგმული აკადემიის 2 განსხვავებულ ვერსიას გადასცემს. დევიდ შედონმა (გაერთ. სამეფოდან) პროექტში თავის დროზე ჩაანაცვლა ნაომი, რომელიც იძულებული იყო დაეტოვებინა აკადემია ყელზე შექმნილი პრობლემების გამო. ვარსკვლავების აკადემია (ქართული)